Kalna purvs (dabas liegums)
Kalna purvs ir 2004. gadā dibināts dabas liegums Limbažu novadā, Igaunijas pierobežā. Ietilpst Ziemeļvidzemes biosfēras rezervāta sastāvā. Izveidots augsto purvu un vairāku mežu biotopu aizsardzībai. Dabas liegumā atrodas medņu riesta vietas. Teritorijā atrodas purvaini, galvenokārt, priežu meži, nedaudz arī melnalkšņu staignāji un boreālie (egļu-apšu) meži.